送邵大兄知果州
作者：晁說之
朝代：宋

paragraphs: 先生之子徵聘日，自當黌舍稱先生。
即今白頭青眼絕，空持短策長安城。
漢宮雨露一朝到，劍閣山川五馬行。
既成詩書鄒魯俗，難忘家世伊洛情。
穰橙鄧橘饒渠勝，魏紫姚黄如我盟。
約束南充謝家女，飛空倦矣復齊氓。
鴈遠難羣聲不斷，□□□□□□□。
顧我寧無意遠遊，羸病不得俱徂征。
長亭無酒酌君别，獨将此恨西南傾。